Le Rifain
Yenna arayes n Umarikan Donald Trump belli uma-s ameẓẓyan yemmut ass n ssebt x 72 n isegg°usa. Tus-dd tmettant-nnes zegga i yudef ɣer yijjen spiṭar di New York, awarn i umi i t yelqef ijjen lehlak wer kid-s tt-yecci ddwa.
Yenna Donald Trum: « S wul ixeyyeq, qqareɣ aqa uma asebḥan Robert yemmut s sskat ɣer tmeddit-a », yerni yenna: « wer t-ttuɣi bu d uma waha, ttuɣa-t am umeddukkel-inu i xafi iɛizzen aṭṭas ».
Isiɣi Trump yenna: « a neẓẓuyet Robert, maca ɛad a nemsagar zi jjdid, ad teqqimed teddred deg wul-inu i lebda. Ttexseɣ-cekk a Robert. Ad teẓẓled deg wefra ».
Robert ttuɣa yudef ɣer spiṭar di New York. Yeffeɣ-dd lexber belli ileqf-it ca n lehlak yeqseḥ, maca wer yessin ḥedd mamek yegga lehlak-a.
Ivanka Trump, Yelli-s n Donald Trump, tura deg yijjen tzemmemt di twitter: « Ɛzizi Robert, nettexs-ic, aqqa-cekk deg wul-nneɣ. Taẓallit-nneɣ akid-k i lebda ».
Uma-s Eric Trump yura: « Tawacunt merra ad teẓẓuyet Robert Trump. ttɣa-t d ijjen wergaz d asebḥan aṭṭas. merra inni i kid-s yemsagaren ttakan s manaya ».
sot_Latn kab_Latn kab_Latn kab_Latn kab_Latn kab_Latn kab_Latn